הנדון: בקשה לקבלת מידע לפי חוק חופש המידע, התשנ"ח-1998
סימוכין: בקשה מיום 13.12.2021


1. הבקשה שבסימוכין לקבלת מידע לפי חוק חופש המידע התשנ"ח-1998 (להלן: "החוק"), על אודות גישור בתיקי רשלנות רפואית, נבחנה והוחלט שניתן להיעתר לה באופן חלקי.

1. לעניין בקשתך לקבלת כמות תיקי רשלנות רפואית התלויים ועומדים בבתי המשפט וכן כמות התיקים שנפתחו בשלושת השנים האחרונות, מצ"ב המידע המבוקש:

	שנה
	נפתחו
	תלויים ועומדים

	2019
	2,167
	4,952

	2020
	2,460
	5,440

	2021
	1,636
	5,113




אציין כי הנתונים לשנת 2021 אינם כוללים את חודש דצמבר.
עם זאת יובהר, כי אשר לסוג העניין, רמת הדיוק של נתונים אלה במערכות המחשוב אינה מספקת כדי ביצוע ניתוחים סטטיסטיים או הסקת מסקנות תקפה.
1. לעניין בקשתך לקבלת נתונים אודות מספר תיקי רשלנות רפואית שנסגרו בהליך של גישור ופילוח על פי סוג הרשלנות הנתבעת, אשיב כי לא ניתן להיעתר לה שכן אין ברשותנו ריכוז של נתונים אלה. 

מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. 
למעלה מן הצורך, ובלי להידרש לקיומם של סייגים אחרים שבחוק הואיל והמידע המבוקש אינו ברשותנו, כאמור, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק.

1. כנגד החלטה זו אתה רשאי להגיש עתירה מנהלית לבית המשפט לעניינים מנהליים בירושלים. 

1. אנו לרשותך ככל שיידרש. 

